b"\n_START_ARTICLE_\nAdriaen van Ostade\n_START_SECTION_\nBiografia\n_START_PARAGRAPH_\nEra el fill gran de Jan Hendricx Ostade, que era originari del poble d'Ostade, prop d'Eindhoven. Ell i el seu germ\xc3\xa0 petit i deixeble Isaac (1624-1649), tamb\xc3\xa9 pintor, ambd\xc3\xb3s van prendre el cognom de \xc2\xabvan Ostade\xc2\xbb per a signar les seves obres. Va casar-se una primera vegada el 1638. La seva esposa va morir dos anys m\xc3\xa9s tard. Va tornar a casar-se i la seva segona dona mor\xc3\xad el 1666.  Al segle XVII, Haarlem era una ciutat opulent i lliure, el que atreia molts artistes dels Pa\xc3\xafsos Baixos del sud i del nord. Hauria estudiat prop de Frans Hals, junts amb Adriaen Brouwer.\n_START_SECTION_\nObra\n_START_PARAGRAPH_\nVan Ostade \xc3\xa9s un \xc2\xabpintor de la quotidianitat\xc2\xbb que t\xc3\xa9 una prefer\xc3\xa8ncia per a pintar la petita gent, pagesos i masovers, quan feien la festa o es barallaven en una mescla d'admiraci\xc3\xb3 i de reprovaci\xc3\xb3, inspirat per la tem\xc3\xa0tica de l'escriptor Bredero i del pintor Pieter Brueghel el Vell. Va combinar el realisme cru de Brueghel amb l'exuber\xc3\xa0ncia de Frans Hals. Sobretots les seves primeres obres contenen un ample teatre de petites caricatures de persones lletges, vestides d'esquin\xc3\xa7alls que s'emborratxen i fumen, per\xc3\xb2 sempre amb alegria, una moda de l'\xc3\xa8poca, de la qual Rembrandt van Rijn va ser el mestre. El joc de clarobscur li apassiona, com l'il\xc2\xb7lustra els seus Camperols que beuen._NEWLINE_Des del 1640, la seva tem\xc3\xa0tica esdev\xc3\xa9 m\xc3\xa9s tranquil i els colors m\xc3\xa9s calents, amb m\xc3\xa9s de respecte per al subjecte pintat. Els camperols i masovers continuen bevent, per\xc3\xb2 ja no s\xc3\xb3n meres caricatures. Es veu una influ\xc3\xa8ncia de l'estil de Rembrandt. Va pintar uns paisatges en l'estil monocrom\xc3\xa0tic de Haarlem, per\xc3\xb2 el paisatge mai no va ser la seva passi\xc3\xb3. Des del 1650 s'observa un nou canvi d'estil i un perfeccionisme creixent per a tots els detalls, amb un sentit pronunciat per a l'espai i la llum, i amb un \xc3\xbas parcimoni\xc3\xb3 dels colors. El pintor al seu taller \xc3\xa9s un exponent major d'aquest per\xc3\xadode. Aquesta pintura d'un taller pobre no \xc3\xa9s autobiogr\xc3\xa0fica, en aquesta \xc3\xa8poca van Ostade era benestant. Amb el seu esperit mercantil, va concentrar-se en la producci\xc3\xb3 d'engravada, un negoci molt lucratiu i la pintura esdev\xc3\xa9 una activitat secund\xc3\xa0ria."